open-index/open-wikipedia-markdown huggingface dataset:
Celine Fariala Mangaza

**Celine Fariala Mangaza** (født 27. august 1967 i Bukavu i Zaïre, død 28. mai 2020 i Bukavu) med tilnavnet **Mama Leki**, var en kongolesisk aktivist for funksjonshemmede.

*Leki* et et ord på lingala som betyr «tante», og fungerer som en respektpartikkel i navnet.

Hun ble født i Bukavu øst i landet, og ble rammet av polio da hun var tre år gammel. Til tross for sykdommen og det forhold at jenter vanligvis ikke ble sendt til skolegang den gang, fikk hun skoleundervisning til og med sjette klasse. Da begynte hun som skredder. Hun etablerte i 2006 en egen skole for søm, med tanke på funksjonshemmede kvinner. Den ble kalt  *Association for the Wellness of Handicapped Women*. Hun var ogspå visepresident for Safeco, en NGO i Bukavu som gav kongolesiske kvinner digitale ferdigheter.

Hun giftet seg med Fidel Batumike i 1994, og de fikk fire barn.

Mangaza døde i 2020, av covid-19.

## Referanser
Chavalit Soemprungsuk

**Chavalit Soemprungsuk** (thai: ชวลิต เสริมปรุงสุข, født 30. juni 1939 i Khon Kaen i Thailand, død 27. april 2020 i Amsterdam i Nederland) var en thailandsk maler, billedhugger og trykkunstner i Thailand og i Nederland. I 2014 ble han hedret som nasjonalkunster for bildende kunster i Thailand.

## Biografi
Soemprungsuk kom fra regionen Isan nordøst i Thailand.

Han studerte ved Silpakornuniversitetet i Bangkok under universitetets grunnlegger, den italienskfødte billedhuggeren Silpa Bhirasri, opprinnelig professor Corrado Feroci fra Toscana. Soemprungsuk flyttet så til  Amsterdam for å studere ved Rijksakademie van beeldende kunsten (Riksakademiet for bildekunst).

Soemprungsuk arbeidet i en rekke kunstmedier i løpet av sin karriere. Han produserte både realistisk og abstrakt maleri og var skulptør. Mot slutten av livet konsentrerte han seg i en tiårsperiode om digitale trykk. Våren 2020 var han i Bangkok for en kunstutstilling som var del av 80+ Art Festival Thailand.

Soemprungsut hadde hjerteproblemer og lymfekreft før han ble syk 10. april 2020 og fikk påvist covid-19. Han ble innlagt  til behandling på sykehuset Onze Lieve Vrouwe Gasthuis (OLVG) i Amsterdam den 17. april 2020. Soemprungsuk døde av komplikasjoner forbundet med koronaviruset på OLVG den 27. april 2020 i en alder av 80 år.

## Referanser
Tallinn tekniske universitet

:*Må ikke forveksles med [[Tallinns universitet]].*
**Tallinns tekniske universitet** (estisk: *Tallinna Tehnikaülikool*, engelsk: *Tallinn University of Technology*, engelsk kortform: *TalTech*) er et universitet i Tallinn for ingeniørfag, næringsliv, offentlig administrasjon og maritime saker. Det er det eneste tekniske universitetet i Estland. Universitetet ble grunnlagt i 1918 og har hatt universitetsstatus siden 1936. Campus ligger i bydelen Mustamäe.

Adressen til universitetet er Ehitajate tee 5.

## Referanser


## Eksterne lenker
*
Øvre Korskirkesmauet

**Øvre Korskirkesmauet** (3-5, 2A-8) er en veit i bydelen Bergenhus i Bergen sentrum. Den går fra Kong Oscars gate til Lille Øvregaten, rett nordøst for Korskirken.

Smuget har tidligere hett Marchmannsmauet og Hemmechens smau. Den fikk sitt navn i 1857, men het fra 1948 til 1993 *Øvre Korskirkesmug*.

Smuget ligger cirka 7 meter over havet.

## Referanser
Øyevegen (Vang)

**Øyevegen** (33-305, 10-334) er en vei i Øye i Vang kommune, langs vestsiden av Vangsmjøse. Veien er den del av E16, og utgjør den delen som går gjennom Øye, der bl.a. Øye stavkirke ligger.

Veien ligger cirka 478 meter over havet ved Øye stavkirke. 

## Referanser


## Eksterne lenker
*
Anna Kreetz

**Anna Agnes Marie Kreetz** (født **Kraetz**; 1837–1918) var en tyskfødt norsk fotograf og grunnlegger av Anna Kreetz industri- og husflidsskole. Hun startet skolen i 1883 med økonomisk støtte fra Brennevinssamlaget i Bergen. I 1899 overtok Bergen kommune skolen og drev den videre som Bergen kommunale kvinnelige industriskole.

Anna Kreetz drev fotoatelier i Oslo sammen med Marthine Lund fra 1865 og omtrent frem til 1870. På begynnelsen av 1870-tallet begynte hun som lærer ved Christiania Arbeidersamfunds husflidsskole. Omfanget av hennes virksomhet som lærer der er ukjent, men hun arbeidet der frem til 1878. I den samme perioden reiste hun også rundt i Norge som kursholder, blant annet i fletting av stråarbeider. I 1872 mottok hun økonomisk støtte fra kongen til å foreta studiereiser til Sverige, Danmark, Tyskland og Holland. Hun representerte Norge på Verdensutstillingen i Philadelphia i 1876, og fikk da en medalje for sine arbeider i fjær. Hun hadde vært i Danmark i 1872 for å gå kurs i fjærarbeid, med reisestipend fra den norske stat. Eksempler på slike fjærarbeider var vifter og damekåper.

Hun den eneste kvinnen blant 35 personer som mottok reisestipend fra den norske stat for å dra til Verdensutstillingen i Paris i 1878; på det tidspunktet bodde hun fremdeles i Kristiania. I 1882 fikk hun avslag fra Stortinget på en søknad om støtte til det som i stortingsprotokollen for 1882 kalles «Anna Kreetz' Skole for Husflidslærerinder». Årsaken til avslaget var at Christiania allerede hadde en tilsvarende skole. Dette førte til at Anna Kreetz flyttet til Bergen for å etablere en husflidsskole der. Hun startet opp skolen i Bergen i 1883. Fra 1883 og i årene fremover bevilget Stortinget årlig støtte til driften av det som i stortingsprotokollene vekselvis kalles «Anna Kreetz' Lærerindeskole i Bergen» og «Anna Kreetz' Industriskole i Bergen».

Hun var medstifter av Bergen Kvinnesaksforening i 1885 og medlem av det første styret.

## Litteratur

* Nagel, Anne-Hilde; Fløystad, Ingeborg og Skiftesvik, Kari Hop (red.) (2024): *Driftige Bergenskvinner: Bergen Kvinnesaksforenings historie*. Bergen: Bodoni forlag, s. 69-70. ISBN 978-82-8403-228-3.
* Nagel, Anne-Hilde (2025). "*...At bidrage til oplysnings fremme": Om leseforeninger, især om Kvindernes læseforening i Bergen*. Bergen: Bodoni forlag, s. 68, 74. ISBN 978-82-8403-265-8.

## Referanser
Anders Kolbuholen

**Anders Johansen Kolbuholen**   (født 20. januar 1980 i Hamar oppvokst i Romedal) er en norsk tidligere ishockeyspiller og trener.

Anders kom inn i A-laget til Storhamar Hockey som 17-åring. Han la opp som ishockeyspiller i 2002 etter én sesong i Gjøvik Ishockeyklubb. Han begynte som trener etter at spillerkarrieren var avsluttet, og ble assistent for Alexander Smirnov i 2014, da Smirnov vendte tilbake til Storhamar Hockey for sin andre trenerperiode i den klubben.

## Referanser


## Eksterne lenker
*
11. etappe av Giro d’Italia 2020

**11. etappe av [[Giro d'Italia 2020]]** gikk fra Porto Sant'Elpidio til Rimini 14. oktober 2020. 

Arnaud Démare tok sin fjerde etappeseier.

## Etapperesultater

## Sammenlagt etter etappen

## Referanser


## Eksterne lenker

*
12. etappe av Giro d’Italia 2020

**12. etappe av [[Giro d'Italia 2020]]** gikk fra Cesenatico til Cesenatico 15. oktober 2020. 

Jhonatan Narváez vant etappen.

## Etapperesultater

## Sammenlagt etter etappen

## Referanser


## Eksterne lenker

*
13. etappe av Giro d’Italia 2020

**13. etappe av [[Giro d'Italia 2020]]** gikk fra Cervia til Monselice 16. oktober 2020. 

Diego Ulissi tok sin andre etappeseier.

## Etapperesultater

## Sammenlagt etter etappen

## Referanser


## Eksterne lenker

*
Jeff Jakobs

**Jeff Jakobs** (født 24. april 1989 i Säter) er en svensk ishockeytrener og tidligere ishockeyspiller, som trener Mora IK i Hockeyallsvenskan. Jakobs har vært trener for Storhamar (ass.), Borlänge HF og Mora IK.

Har vært assistenttrener siden 31. januar sammen med Fredrik Hallberg i IK Oskarshamn.

## Eksterne lenker
* Spillerens profil på Eliteprospect
Vågsallmenningen

**Vågsallmenningen** (1-7, 2-16) er en allmenning (bred gate) i bydelen Bergenhus i Bergen sentrum. Den ligger i forlengelse av Strandkaien, går fra Fisketorget til krysset Småstrandgaten / Allehelgens gate / Christies gate, og ligger sør for Korskirken. 

Allmenningen ble etablert etter bybrannen i 1582, under navnet **Rådstueallmenningen**. Dagens Torgallmenningen fikk da navnet Vågsallmenningen. Disse byttet navn i 1702. Den het da Vågsalmenning, et navn som ble byttet til Vågsallmenningen i 1993. 

På 1980-tallet var Vågsallmenningen en av Bergens mest trafikkerte gater, enveiskjørt med fire kjørefelter ut på Torget, og stoppested for busslinje 1 mellom Minde og Helleveien. I 1989 ble Vågsallmenningen stengt for gjennomgangstrafikk, og de neste ti årene var den preget av parkerte biler og en drosjeholdeplass. Allmenningen ble omdannet til gatetun i to omganger: Nedre del 1999-2000 og resten i årene 2005-06. Her står blant annet Magne Furuholmen omdiskuterte krukke som del av prosjektet «Spor av tid», konstruert for å gi fra seg dype lyder, damp og lys. Ifølge Furuholmen skal lydene minne om byens støy, og lyset inne fra krukken om at dette er en gammel branntomt. Her er også Kari Aasens blå vannrenne og en 17 meter lang granittmur.

På Vågsallmenningen står en seks meter høy statue av Ludvig Holberg. Vågsallmenningen 1 er tidligere Bergen børs, i dag ombygd til hotell. Allmenningen ligger cirka 2 meter over havet nederst, nærmest Fisketorget.

## Bildegalleri

Bergen børs 1862.jpg|Vågsallmenningen 1 (fhv. Bergen børs).
Bronze statue of Norwegian-Danish writer and historian Ludvig Holberg (1684–1754) by Swedish sculptor John Börjeson (1835–1910) unveiled 1884 in Vågsallmenningen, Bergen, Norway (2018-03-16) IMG 7776.jpg|Statuen av Ludvig Holberg.
Bergen, Vågsallmenningen at night.jpg|Vågsallmenningen 4-6-8-10.


## Referanser
James Corson

**James Corson** (1906–1981) var en amerikansk friidrettsutøver.

Han representerte USA under Sommer-OL 1928, hvor han tok bronse i diskos. 

## Referanser


## Eksterne lenker
*
Lucas Loob Trygg

**Lucas Loob Trygg** (født 14. november 2002 i Karlstad) er en norsk ishockeyspiller.

I sesongen 2020/2021 spiller han for den svenske klubben Färjestad BK, på J20-laget. Han har tidligere spilt for .

## Familie
Lucas Loob Trygg er sønn av ishockeyspilleren Marius Trygg og nevø av ishockeyspilleren Håkan Loob.

## Referanser


## Eksterne lenker
*
Karl Storch

**Karl Storch** (født 21. august 1913, død 19. august 1992) var en tysk friidrettsutøver.

Han representerte Tyskland under Sommer-OL 1996, hvor han tok sølv i sleggekast. 

## Referanser


## Eksterne lenker
*
Mikhail Krivonosov

**Mikhail Petrovitsj Krivonosov** (russisk: Михаил Петрович Кривоносов, født 1. mai 1929, død 11. november 1994) var en belarusisk friidrettsutøver.

Han representerte Sovjetunionen under Sommer-OL 1956, hvor han tok sølv i sleggekast.

## Referanser


## Eksterne lenker
*
Jochen Sachse

**Jochen Sachse** (født 2. oktober 1948) er en tysk friidrettsutøver.

Han representerte Øst-Tyskland under Sommer-OL 1972, hvor han tok sølv i sleggekast. 

## Referanser


## Eksterne lenker
*
Aleksej Spiridonov

**Aleksej Spiridonov** (født 20. november 1951, død 9. april 1998) var en russisk friidrettsutøver.

Han representerte Sovjetunionen under Sommer-OL 1976, hvor han tok sølv i sleggekast.

## Referanser


## Eksterne lenker
*
Frantz Kruger

**Frantz Kruger** (født 1975) er en sørafrikansk-finsk friidrettsutøver.

Han representerte Sør-Afrika under Sommer-OL 2000, hvor han tok bronse i diskos. 

## Referanser


## Eksterne lenker
*
Ingrid Simensen

**Ingrid Simensen** (født 1994) er en norsk journalist og programleder i NRK P3.

Simensen er opprinning fra Rendalen i Innlandet. Etter å ha fullført videregående skole ved Nord-Østerdal videregående skole i Tynset, gikk hun linjen for radio- og TV-journalistikk på Skjeberg Folkehøyskole. Hun har en bachelorgrad fra Høgskolen i Volda og en bachelorgrad i mediefag fra Griffith College i Queensland, Australia. 

Simensen begynte å jobbe i NRK i 2017. Hun var først i NRK Østlandssendingen og NRK Hedmark og Oppland (nå NRK Innlandet). I 2020 ble hun ansatt i P3.

I 2022 deltok hun ''Farmen kjendis''.

## Referanser
Lagle Parek

**Lagle Parek** (født 1941) er en estisk politiker og dissident fra sovjettiden. Hun vokste opp i Sibir, der familien hadde blitt deportert. Tilbake i Estland ble hun opposisjonell og ble satt i fengsel. Etter Sovjetunionens fall og de første frie valgene i Estland var hun Estlands innenriksminister fra 1992 til 1993.

## Liv og virke
### Bakgrunn
Lagle Parek er datter av infanterikaptein og instruktør Karl Parek og kunsthistoriker og museumsdirektør Elsbet Parek. Moren var datter av skuespillerne Jüri og Anna Markus.

Få måneder etter at hun ble født, ble faren arrestert og henrettet av NKVD. I mars 1949 ble hun, åtte år gammel, deportert til Novosibirsk oblast i Sibir sammen med resten av sin familie. De var en del av Sovjetunionens massedeportasjon fra Estland. Lagle Parek og hennes storesøster og mormor fikk først vende tilbake til Estland i 1954 under avstaliniseringen. Moren ble løslatt året før.

Lagle Parek studerte bygningsteknikk ved Tallinns tekniske høyskole og spesialiserte seg i glassteknologi.

### Opposisjon, fengsel
I 1970- og 1980-årene publiserte Parek informasjon om menneskerettighetsbrudd, distribuerte Samizdat-skrifter, og holdt kontakt med russiske dissidenter og utenlandske journalister. I 1981 var Parek blant de baltiske dissidentene som undertegnet et åpent brev til statslederne i Sovjetunionen og Nord-Europa. De støttet initiativet om en atomvåpenfri sone i Skandinavia og ønsket å utvide den til Baltikum, og ønsket å fjerne sovjetiske missiler derfra. 

I 1983 ble Parek dømt til seks år i arbeidsleir og tre år i eksil. I 1987 ble hun benådet og løslatt.

På årsdagen for undertegningen av Molotov–Ribbentrop-pakten i 1987 var hun med på å samle 2–3&nbsp;000 demonstranter i Tallinn. Dette ble den første store demonstrasjonen under den syngende revolusjonen. I 1988 var hun med på å grunnlegge Det estiske nasjonale uavhengighetspartiet, ERSP, og ble partiets leder. ERSP representerte den delen av den estiske selvstendighetsbevegelsen som var kritiske til Folkefrontens omfavnelse av gammelkommunister og ettergivenhet for den sovjetiske perestrojkapolitikken. 

### Politiker, minister
Da selvstendighetskreftene i 1990 gikk sammen om å velge et grasrotparlament, Den estiske kongressen, som et alternativ til de sovjetiske statsorganene, ble Parek valgt inn i kongressens utøvende organ, Den estiske komiteen. Ved det første frie presidentvalget i Estland i 1992 var hun ERSPs kandidat. Hun ble ikke president, men ble innenriksminister i Mart Laars første regjering. I 1995 gikk ERSP sammen med Laars konservative-kristendemokratiske blokk i Riigikogu og dannet partiet Fedrelandsunionen.

Midt i 1990-årene konverterte Parek til katolisismen. Hun har ledet den estiske avdelingen av den katolske nødhjelpsorganisasjonen Caritas, men trukket seg tilbake fra offentligheten. Hun har flyttet inn i Birgittaklosteret i Tallinn.

I 2010 utgav hun sin selvbiografi *Mina ei tea, kust ma rõõmu võtan* (oversatt: «Jeg vet ikke hvor jeg finner gleden min», som også er tittelen på et dikt av Juhan Liiv).

## Referanser
Khandhaka

**Khandhaka** er den andre delen av vinaya pitaka i Palikanonen og inkluderer to bind:
* **Mahāvagga**: Nedtegnelser om oppvåkningen til Gautama Buddha and hans ti primære disipler, så vel som regler for uposatha og klosterordinasjon.
* **Cullavagga**: Nedtegnelser om det første og det andre buddhistiske konsil og etableringen av fellesskapet av munker, så vel som regler for reaksjoner på lovbrudd innenfor sangha eller klosterfellesskapet.
Gudå kirkegård

**Gudå kirkegård** eller **Kirkeby kirkegård** er en gravlund på Gudå i Meråker kommune i Trøndelag, på det gamle kirkestedet for Meråker kirke ved Kirkeby (gnr. 7). Omtrent midt på kirkegården står et gravkapell.

Det kan ha stått kirke på stedet siden middelalderen, uten at en slik er bekreftet ved skriftlige kilder. Tre kirker på stedet er kjent fra skriftlige skildringer. De er oppført i forkant av 1619, i 1691 og i 1793. Den første ble tilsynelatende oppført på lokalt initiativ og mot biskopens vilje. Ved oppføringen av kirken fra 1691 ble det funnet rester av menneskeknokler og likkister. Dette tyder på at det i det minste var gravplass på stedet i tidligere tid.

I 1874 ble kirkestedet flyttet til Fundaunet (gnr. 18), lenger sørøst. Den gamle kirkegården er imidlertid fortsatt i bruk. Etter flyttingen stod det en støpul på stedet, men denne forfalt etterhvert, og det er oppført et gravkapell. Kirkegården ligger sør for E14, og det er parkeringsplass på vestsiden av kirkegården.

## Referanser


## Litteratur
* 
* Jan Brendalsmo: Kildegjennomgang: Middelalderske kirkesteder i Nord-Trøndelag fylke (Riksantikvaren, 2016), s. 30–31

## Eksterne lenker
* 
* Meråker historielag: Kirkeby kirkegård 
* [Kart over Gudå kirkegård](https://darkiv.no/Allslekt/Feltkart/(Meraaker)-Gudaa.jpg) (Allslekt)
Dmitri Alperovitsj

**Dmitri Alperovitsj** (russisk: Дмитрий Михайлович Альперович; født 1980 i Moskva) er en russisk-født amerikansk datasikkerhetsekspert. Han er en av grunnleggerne og tidligere teknologileder innen firmaet CrowdStrike. I august 2011 var han visepresident for trusselforskning i selskapet McAfee, og der publiserte han en rapport om mistenkt kinesisk infiltrasjon i 72 organisasjoner, inkludert innen forsvar, entreprenører og bedrifter over hele verden, FN og den Den internasjonale olympiske komité.

Alperovitsj er amerikansk statsborger født i Russland, som kom til USA i 1994 med sin familie.

## Referanser


## Eksterne lenker
* 
* 
*
Strömsundsbron

**Strömsundsbron** er en skråkabelbro på Europavei 45 over Ströms Vattudal i Strömsund i Jämtland.

Broen ble innviet i 1956 og den var da verdens lengste skråkabelbro. Spennområdet er 182&nbsp;m, og den totale lengden 332&nbsp;m. Høyden på de to mastene er 28&nbsp;m, og bredden på veibanen er 14,3&nbsp;m.

## Historie
Strömsund-broen ble innviet den 27. september 1956, og den totale kostnaden var omtrent 10 millioner SEK. Broen erstattet den organiserte fergetrafikken som har eksistert over Strömssundet siden 1600-tallet. Siden 1920-årene var det også mulig å kjøre øst for den sørligste delen av Vattudalen kalt Russfjärden, over en liten bro nedenfor Ulriksfors, en omkjøring på ca 5 km for trafikk fra Östersund. Strömsund-broen ble designet av den tyske pioneren innen skråstangsbroer, Franz Dischinger (1887–1953), og ble bygget av Demag AG, Duisburg, i årene 1953–1955. Betongfundamentene ble bygget av daværende AB Skånska Cementgjuteriet. Broen kalles noen ganger også «Vattudalsbron» eller «Jämtlands Golden Gate». Den er avbildet i Strömsunds kommunevåpen.

I løpet av 2020 og 2021 vil det bli gjennomført en oppgradering av broen, der blant annet de skrå kablene skal byttes ut.

## Referanser


## Eksterne lenker
*
Østerriksk Bundesliga 2019–2020

**Østerriksk Bundesliga 2019–2020** var den 108 sesongen av toppfotball i Østerrike. Regjerende mestere er .

I mars 2020 ble seriekampene utsatt på grunn av COVID-19-pandemien.

## Klubbinfo

## Ordinær sesong

### Tabell

### Resultattabell

## Mesterskaps sluttspill
Poengene som ble oppnådd i løpet av den ordinære sesongen ble halvert (og avrundet) før sluttspillet startet. Som et resultat startet lagene med følgende poeng før sluttspillet: Red Bull Salzburg 24 poeng, LASK 21, Rapid Wien 20, Wolfsberger AC 19, Sturm Graz 16 og Hartberg 14. Poengene til Hartberg ble avrundet - i tilfelle noen har like mange poeng i slutten av sluttspillet, vil et halvt poeng legges til for disse lagene.

### Tabell

### Resultattabell

## Nedrykks sluttspill
Poengene som ble oppnådd i løpet av den ordinære sesongen ble halvert (og avrundet) før sluttspillet startet. Som et resultat startet lagene med følgende poeng før sluttspillet: Austria Wien 12 poeng, Rheindorf Altach 12, Admira Wacker 9, WSG Tirol 9, Mattersburg 9 og St. Pölten 8. Poengene til Austria Wien, Admira Wacker, WSG Tirol og St. Pölten ble avrundet -  i tilfelle noen har like mange poeng i slutten av sluttspillet, vil et halvt poeng legges til for disse lagene.

### Tabell

### Resultattabell

## Europa League playoff
Vinneren og andreplassen av nedrykksrunden skal spille en play-off semifinalekamp mot hverandre. Vinneren vil spille en to kamps finale mot det femte plasserte laget fra mesterskapsrunden for å avgjøre den tredje Europa League-deltakeren.

### Semifinale

### Finale

## Toppscorer

## Referanser
Dmitri Sergejevitsj Badin

**Dmitri Sergejevitsj Badin** (født 15. november 1990 i Kursk, Sovjetunionen) er en russisk etterretningsoffiser og hacker. Han blir anklaget for å ha trengt inn i datasystemer hos flere regjeringer og internasjonale organisasjoner på vegne av den russiske stats militære etterretningstjeneste GRU. Badin er ønsket av den amerikanske Federal Bureau of Investigation og en tysk føderal aktor Generalbundesanwalt. Han er mistenkt for å være medlem av Fancy Bear. Badin ble sist lokalisert i Moskva, Russland.

## Referanser
Kevin Duffy

**Kevin Thomas Duffy** (født 10. januar 1933 i New York i USA, død 1. april 2020 i Greenwich i Connecticut) var en amerikansk jurist og dommer i New York som var dommer under en rekke fremtredende rettssaker.

## Liv og virke
### Bakgrunn
Kevin Duffy studerte ved jesuittenes Fordham University i New York City og tok to bachelorgrader der: en Bachelor of Arts (A.B.; 1954) og fra dens *Law School* en Bachelor of Laws (LL.B.; 1958).

### Tidlig karriere
Fra 1955 til 1958 virket han som *Law Clerk* for dommer Joseph E. Lumbard i andre distrikts appelldomstol i *United States Court of Appeals*-systemet. Deretter var han fra 1958 til 1961 *Assistant United States Attorney* i New Yorks sørlige rettsdistrikt og samtidig fra 1959 til 1961 stedfortredende leder for kriminalavdelingen i samme distrikt. Deretter praktiserte han fra 1961 til 1969 som advokat i New York City. Fra 1969 til 1972 var han *Regional Administrator* av New Yorks *Regional Office* for United States Securities and Exchange Commission.

### Dommer
Den 25. september 1972 ble han nominert av president Richard M. Nixon til dommer ved United States District Court for staten New Yorks sørlige rettsdistrikt, på den plass som var blitt ledig etter dommer Irving Ben Cooper. Den 12. oktober 1972 ble dette bekreftet av Senatet. Den 17. oktober ble han tatt i ed i embedet. 

I løpet av hans dommervirksomhet var han dommer i en rekke saker av stor allmenn og offentlig interesse. Det gjaldt for eksempel Black Liberation Armys forsøk på å rane Brink's med hjelp av en pansret vogn i 1981, da to politimenn og en vaktmann mistet livet under ildvekslingen; i 1985 en rettssak mot en rekke medlemmer av Gambino-familien; to rettssaker i sammenheng med bombingen av Verdens handelssenter i New York i 1993, og en rettssak mot Ramzi Ahmed Yousef, hovedmannen bak Bojinka-planen som tok sikte på å drepe pave Johannes Paul II i Manila og bombe et stort antall passasjerfly på vei fra Asia over Stillehavet til USA.

Den 10. januar 1998 gikk han over til seniorstatus og gikk dermed over til en halvveis pensjonisttilværelse. Hans plass ved domstolen ble fylt med dommer Richard M. Berman. Den 30. september 2016 sluttet han helt som dommer. Fra 2017 var han aktiv som rådgiver for advokatfirmaet til hans sønn Kevin T. Duffy junior, *Duffy & Staab*.

### Professor
Ved siden av sin juridiske yrkesutøvelse underviste Duffy som *Adjunct Professor* ved *Brooklyn Law School*, ved *New York University School of Law*, ved *Pace Law School* og ved er *Fordham University School of Law*.

I 1984 mottok Duffy og hans hustru sammen *Fordham Law School Alumni Medal of Achievement*.

Duffy var gift og fikk fire barn, tre sønner og én datter. Hans kone var dommer ved *Family Court of the State of New York*. Han bosatte seg i Greenwich i Connecticut. Han døde i april 2020 i en alder av 87 år av covid-19.

## Referanser


## Eksterne lenker
* Kevin Duffy i *Biographical Directory of Federal Judges*
* Kevin Duffy, Retired SDNY Judge Who Presided Over Mobster and Terrorist Trials, Dies From COVID-19, 1. april 2020, *New York Law Journal*
Live Nation Entertainment

**Live Nation Entertainment, Inc.** er et amerikansk selskap som arrangerer konserter og andre underholdningsbegivenheter. Selskapet ble stiftet i 2010 gjennom en sammenslåing av Live Nation (opprinnelig SFX Entertainment, senere Clear Channel Entertainment) og Ticketmaster.

## Referanser


## Eksterne lenker
*
Uniformerte korps

**Uniformerte korps** (*uniformerede korps*) er en fellesbetegnelse som benyttes i Danmark for speidere samt organisasjonene FDF og DUI Leg og Virke – friluftsorganisasjoner som benytter eller tidligere har benyttet uniform.

I Danmark finnes det flere speiderkorps, som alle arbeider etter prinsippene i Verdensspeiderorganisasjonen, som omhandler «Barn leder barn», «Learning by doing« og patruljesystemet:
* Det Danske Spejderkorps (DDS – de blå speidere) som er det største speiderkorpset i Danmark. Oppstått etter en sammenslåing av Det Danske Spejderkorps og Det Danske Pigespejderkorps i 1974. DDS opptar medlemmer uansett kjønn, rase eller religion. DDS oppfordrer sine medlemmer til selv å ta stilling til egne holdninger, og respektere andres.
* KFUM-spejderne, også kalt de grønne speidere. Opptar gutter og piker. Tidligere har det vært krav om medlemskap i folkekirken, hvilket ikke lenger er gjeldende, men de arbeider etter et kristent livssyn.
* De grønne pigespejdere. Opptar kun piker. Der arbeides etter et kristent livssyn.
* De gule spejdere som oppstod som et utbrudd fra Det Danske Spejderkorps. Opptar medlemmer uansett kjønn, rase eller religion.
* Baptist-spejderne som er tilknyttet Baptistkirken, og er for denne kirkens medlemmer.

De øvrige uniformerte korps er FDF samt DUI Leg og Virke. FDF arbeider ut fra kristne verdier, og er tilknyttet den danske folkekirke.

FDF og DUI Leg og Virke arbeider etter andre prinsipper, og er ikke en del av verdensspeiderbevegelsen, selv om deres aktiviteter kan ligne speidernes, men det vesentligste prinsipp i speiderbevegelsen er «Barn leder barn», hvilket FDF og DUI Leg og Virke har valgt ikke å passe inn i deres pedagogiske retning.

Forskjellen mellom speidere og de øvrige uniformerte korps er mest tydelig i de pedagogiske retninger som danner grunnlag for de enkelte korps. Der er imellom de enkelte speiderkorps også forskjell på hvordan de pedagogiske holdninger tolkes og benyttes.

Fellesbetegnelsen uniformerte korps benyttes derfor om denne fritidsbevegelsen, som ikke direkte omhandler idrett, men som er mer verdidannende. DUI Leg og Virke benytter ikke lenger uniformer, og i de øvrige korps er uniformselementene ofte redusert til skjorte og/eller tørkle.

## Referanser
Yukons kommissær

**Yukons kommissær** (, fransk: *commissaire du Yukon*) er et canadisk embete. Innehaveren av dette embetet blir utnevnt av Canadas regjering og er regjeringens representant i territoriet Yukon. I motsetning til provinsenes viseguvernører er kommissæren *ikke* visekonge og heller ikke en direkte stedfortreder for den canadiske monarken ''eo ipso''. 

I 2018 fikk Yukon sin første fransktalende kommissær da Angélique Bernard den 12. mars 2018 ble tatt i ed som Yukons 37. kommissær. 

## Embetets ansvarsområde
* Kommissæren skal sørge for at Yukon har en statsminister når den sittende statsminister har fratrådt eller dødd, når regjeringen har fratrådt etter å lidd nederlag i den lovgivende forsamlingen eller i et valg.
* Hen skal sørge for kontinuitet i statsledelsen i Yukon og opprettholde demokratiske friheter.
* Kommissæren tar i ed medlemmer av Yukons lovgivende forsamling.
* Kommissæren holder trontalen under åpningen av hver lovgivende sesjon.
* Hen sammenkaller, utsetter og oppløser Yukons lovgivende forsamling.
* Når Yukons lovgivende forsamling har vedtatt en lov skal hen signere vedtaket slik at den nye loven trer i kraft.
* Kommissæren skal signere resolusjoner og forordninger vedtatt av Yukons lovgivende organ (*Orders-in-Council*), embetsutnevnelser og vedtak om hvordan kommissærens gods skal disponeres, i henhold til anbefalinger fra territoriets regjering.
* Hen skal ivareta Yukons befolknings særskilte interesser ved å fungere som territoriets symbolske overhode, herunder å representere Yukon under offisielle tilstelninger.

## Liste

#### Dominion Land Agents / Gold Commissioners

#### Chief Executive Officer of the Yukon Judicial District

#### Commissioners of Yukon

#### Gold Commissioners of Yukon

#### Comptroller

#### Controllers

#### Commissioners of Yukon

## Fotnoter

## Referanser
Vestre (møbelprodusent)

**Vestre** er en norsk, familieeid utemøbelprodusent med hovedkontor i Oslo. Selskapet ble opprinnelig etablert som Johs. Vestre Mekaniske Verksted i Haugesund i 1947. Vestre samarbeider med en rekke norske møbel- og industridesignere og har mottatt flere designutmerkelser. Vestre har i dag avdelingskontorer i Torsby, New York, London, Berlin og Los Angeles.

Møbler fra Vestre produseres i Skandinavia. I 2013 åpnet selskapet et nytt produksjonsanlegg i Torsby, designet av Snøhetta. 30. juni 2020 offentliggjorde Vestre planene om å bygge verdens mest miljøvennlige møbelfabrikk på Magnor i Eidskog kommune i Innlandet. Investeringen er den største i norsk møbelindustri på flere tiår.. Fabrikken «The Plus» er tegnet av BIG Bjarke Ingels Group i København og ble åpnet våren 2022.
## Referanser

## Eksterne lenker
*
1. divisjon fotball for kvinner 2021

**[[1. divisjon fotball for kvinner]] 2021** var det nest høyeste nivået i norsk kvinnefotball i 2021. Ligaen startet 22. mai 2021 og ble avsluttet 14. november 2021. 

## Lagene

## Hovedtrenere

## Tabellen

## Resultattabell

## Statistikk

### Målscorere

### Utmerkelser

## Kvalifisering til [[Toppserien 2022]]

## Referanser
Goraler (andre betydninger)

**Goraler** har flere betydninger.

* Goraler, en gruppe pattedyr i kvegfamilien
* Goraler, et polsk fjellfolk med tradisjonelt tilhold i Karpatene (Nowy Targ, Zakopane og Orawa)
Nisour Square massakren

**Nisour Square Massakren** fant sted den 16. september  2007, da ansatte i Blackwater Security Consulting (nå Academi), en privat militær entreprenør på kontrakt med den amerikanske regjeringen som gikk ut på å skaffe sikkerhetstjenester i Irak, skjøt på irakiske sivile, drepte 17 og skadet 20 i Nisour Square, Bagdad mens de skulle sikre en konvoi til den amerikanske ambassaden. Drapene gjorde irakerne rasende, og anstrengte forholdet mellom Irak og Usa. I 2014 ble fire Blackwater-ansatte tiltalte og dømte i en amerikansk føderal domstol, en for mord, og de tre andre for drap og brudd på våpenregler.

## Referanser


## Se også
Video fra Wikileaks:https://www.bing.com/videos/search?q=Youtube+nisour+square+massacre&&view=detail&mid=6891A8B13F15802508AA6891A8B13F15802508AA&&FORM=VDRVRV
Edmund Black

**Edmund Black** (født 3. mai 1905, død 22. oktober 1996) var en amerikansk friidrettsutøver.

Han representerte USA under Sommer-OL 1928, hvor han tok bronse i sleggekast.

## Referanser


## Eksterne lenker
*
Vasil Khmjaljewski

**Vasil Khmjaljewski** (belarusisk: Васіль Уладзіміравіч Хмялеўскі; født 14. januar 1948, død 2002) var en belarusisk friidrettsutøver.

Han representerte Sovjetunionen under Sommer-OL 1972, hvor han tok bronse i sleggekast. 

## Referanser


## Eksterne lenker
*
Oleksandr Krykun

**Oleksandr Krykun** (født 1. mars 1968) er en ukrainsk friidrettsutøver.

Han representerte Ukraina under Sommer-OL 1996, hvor han tok bronse i sleggekast. 

## Referanser


## Eksterne lenker
*
Slåttnes (Tromsø)

**Slåttnes** er ei bygd i Tromsø kommune i Troms. Navnet er fra norrønt *sláttr* og betyr slåtteland. Bygda ligger helt sørøst på Kvaløya. Fylkesvei 858 går gjennom bygda, og kjøreavstand til Tromsø sentrum er 28 kilometer.

## Referanser
Thomas Tor Wedervang

**Thomas T. Wedervang** (født 1961) er en norsk flaggoffiser. Han har blant annet vært sjef for Forsvarsmateriells divisjon for maritime kapasiteter (2017-2020), personell- og kompetansesjef i Sjøforsvaret (2016-2017), stabssjef i Sjøforsvaret (2017), sjef for Sjøkrigsskolen (2006-2011), overadjutant for HM Kong Harald (2004-2007). Han ble utnevnt til flaggkommandør i statsråd i oktober 2011. Wedervang er kommandør av den spanske og østerrikske fortjenesteorden.

## Referanser
Anatolij Samotsvetov

**Anatolij Samotsvetov** (født 27. november 1932, død 17. august 2014) var en russisk friidrettsutøver.

Han representerte Sovjetunionen under Sommer-OL 1956, hvor han tok bronse i sleggekast.

## Referanser


## Eksterne lenker
*
Lázár Lovász

**Lázár Lovász** (1942–2023) var en ungarsk friidrettsutøver.

Han representerte Ungarn under Sommer-OL 1968, hvor han tok bronse i sleggekast. 

## Referanser


## Eksterne lenker
*
Johan Louis Ussing

**Johan Louis Ussing** (1820–1905) var en dansk klassisk filolog og arkeolog, bror til Werner Jasper Andreas Ussing, far til Henry, Carl Johannes og Niels Viggo Ussing.

Ussing ble candidatus philologiæ i 1842 og tok magistergraden 1844. Han reiste deretter to år i Italia, Hellas og Tyrkia, studerte først og fremst kunstarkeologi. I 1847 ble han universitetslektor og var professor i 1849-1895 ved universitetet i gresk og romersk filologi og 1877-1896 *[[provst]]* (rektor) for Regensen.

Hans viktigste filologiske arbeider er en kritisk og eksegetisk utgave av Plautus' komedier (5 bind, 1875-1887), som han vant stor anerkjennelse for. Den sluttet seg til en avhandling om den yngre attiske komedien og dets latinske bearbeidere, Plautus og Terentius (1875). Videre var Ussing Madvig behjelpelig ved utgivelsen av Titus Livius (1861-1866).

Ussing forfattet også et gresk-romersk metrikk (1893) og flere bøker om grekernes og romernes privatliv. Men viktigere er allikevel hans kunstarkeologiske arbeider. Allerede i 1849 ga han viktige bidrag til forklaringen av Parthenons byggeskikk; seinere fulgte blant annet monografier om den greske pilarbyggingens utvikling (1894) samt om Vitruvius' *De architectura* (1896), som også foreligger i en engelsk utgave (1898), og om utgravningene i Pergamon (1897; oversettelse]til tysk). Endelig skrev Ussing en biografi ever kunsthistorikeren N. L. Høyen og utga hans skrifter (3 bind, 1871-1876). På sin 80-årsdag (1900) ble han hedret med et festskrift av danske arkeologer og filologer.

## Referanser


## Eksterne lenker
*
Armen Sargsian

**Armen Vardani Sargsian** (armensk: Արմեն Վարդանի  Սարգսյան), født 23. juni 1953, er en armensk politiker, fysiker og IT-ekspert som var Armenias fjerde president fra 9. april 2018 til 1. februar 2022. Han var statsminister i Armenia fra 4. November 1996 til 20. mars 1997, og han var Armenias ambassadør til Storbritannia fra 1998 til 2018.

Han leverte sin avskjedssøknad til parlamentet 22. januar 2022 i kjølvannet av konflikten med Aserbajdsjan om Nagorno-Karabakh i 2020/2021. Han ble etterfulgt som president av Vahagn Khatsjaturijan.

## Referanser
Marcus Eriksson (ishockeyspiller)

**Marcus Eriksson** (født 26. april 1976) er en svensk tidligere profesjonell ishockeyspiller.

Eriksson spilte seks sesonger i Svenska hockeyligan med Leksands IF og Mora IK. Fra 2006 til 2008 spilte han for Frisk Asker.

## Personlig informasjon
Hans eldre bror Niklas Eriksson vant en gullmedalje i ishockey under Vinter-OL 1994 med det svenske landslaget, som kalles «Tre kronor».

## Referanser


## Eksterne lenker
*
Mart Laars første regjering

**Mart Laars første regjering** var Estlands regjering fra 21. oktober 1992 til 8. november 1994. Den var Estlands første reelt parlamentariske regjering etter løvrivelsen fra Sovjetunionen. Mart Laar fikk oppdraget å danne regjering etter valgene til Riigikogu i september 1992.

Laars regjering utgikk fra det konservative og kristendemokratiske valgforbundet Fedreland (estisk: *Isamaa*), Det moderate valgforbundet (estisk: *Mõõdukad*), som var sosialdemokratisk, og Det estiske nasjonale uavhengighetspartiet (ERSP), som ikke tilhørte noe valgforbund. Samarbeidsforholdene skulle bli vanskelige. Det estiske liberaldemokratiske partiet (ELDP) brøt etter hvert med det konservative valgforbundet og ble til Det estiske reformpartiet, mens resten av valgforbundet ble konsolidert i Det nasjonale samlingspartiet «Fedreland».

Regjeringen ble felt ved et mistillitsvotum i Riigikogu. Den utløsende årsaken ble avsløringen om at regjeringen hadde solgt anslagsvis 2,3 milliarder sovjetiske rubler til den tsjetsjenske utbryterrepublikken i stedet for å føre dem tilbake til den russiske sentralbanken, slik regjeringen hadde avtalt med Det internasjonale pengefondet.

## Referanser
Eddsverden

***EddsVerden*** (*EddsWorld*) er en animert serie som kan deles inn i tre deler (2004-2012: klassisk) (2012 2016: arv) (2020: EddsVerden kommer tilbake). Skaperen av denne animerte serien, Edd Gould (1988-2012), begynte å bruke macromedia flash i november 2002. I 2004 ble Edd venner med Tom "TomSka" Ridgewell og Tord Ake Larsson. Edd fikk kreft i 2006, men Edd beseiret det raskt.. Edd ble diagnostisert med kreft i 2011. På denne tiden begynte Edd å animere den siste episoden han noen gang ville lage. Om morgenen 25. mars 2012 Edd gikk bort på grunn av sin tilstand, og overlot alle talelinjene og halvparten av animasjonen til Space Face-del en. Han hadde også etterlatt seg en stor arv. EddsVerden fortsatte fra 2012-2016, da TomSka forlot EddsVerden på grunn av depresjonen. 1. august 2020 la Matt Hargreaves, en venn av Edd jeg ikke nevnte, 
Lastet opp EddsVerden sin nyeste video, Fan Service 2
Ryszard Ronczewski

**Ryszard Ronczewski** (født 27. juni 1930 i Puszkarnia ved Wilno i Polen, død 17. oktober 2020 i Sopot) var en polsk skuespiller.

Han spilte i mer enn 70 filmer fra 1954 til 2013. Han ble best kjent for sine roller i *[[O dwóch takich, co ukradli księżyc]]* (*De to som stjal månen*, 1962), *[[Pan Wołodyjowski (film)|Pan Wołodyjowski]]* (1969) og eventyrfilmen *[[Stara baśń: Kiedy słońce było bogiem]]* (*En gammel fortelling: Da solen var en gud*, 2003).

Barnefilmen *De to som stjal månen* har dessuten det trekk at de to 13 år gamle guttene i hovedrollen var tvillingbrødre som skulle bli henholdsvis president og statsminister i Polen; Lech Kaczyński og Jarosław Kaczyński. Historielegenden *En gammel fortelling: Da solen var en gud* kretser blant annet rundt et vikingeangrep.

Ronczewski døde 17. oktober 2020 av covid-19 i Sopot i Polen i en alder av 90 år.

## Referanser


## Eksterne lenker
*
PPT (Sveits)

**PTT** (tysk: Post, Telefon und Telegraph, fransk: Postes, téléphones, télégraphes) var det sveitsiske post-, telefon- og telegrafbyrå, som ble etablert i 1928.

Som følge av den internasjonale trend mot liberalisering av telekommunikasjonsmarkedet, ble det omdannet til to selskaper den 1. januar 1998 – Swiss Post og Swisscom. Swiss Post er fortsatt et offentlig byrå med et delvis tjenestemonopol. Swisscom ble en konkurrent på det liberaliserte telekommunikasjonsmarkedet og er et *[[Aktiengesellschaft]]* hvor den sveitsiske konføderasjon har majoriteten av aksjene.
Alutaguse kommune

**Alutaguse** er en landkommune i Ida-Viru fylke i Estland. Administrasjonssenteret i kommunen er tettstedet Iisaku.

Kommunen ble dannet den 24. oktober 2017 gjennom en sammenslåing av de fem tidligere kommunene Alajõe, Iisaku, Illuka, Mäetaguse og Tudulinna.

## Referanser


## Eksterne lenker
*
ITT Inc.

**ITT Inc.**, tidligere kalt **ITT Corporation**, er et amerikansk verdensomspennende industriteknisk selskap som har hovedsete i White Plains, New York. Selskapet produserer spesialiserte komponenter for romfart-, transport-, energi- og industrimarkedene. ITT's tre satsningsområder er industrielle prosesser, *Motion Technologies* og *Connect and Control Technologies*. 

## Referanser
Woking FC Supporters Club of Norway

**Woking F.C. Supporters Club of Norway** er den norske supporterklubben for den engelske fotballklubben Woking. Supporterklubben ble stiftet i januar 1991 og har pr 2020 42 medlemmer. Klubben holder medlemmene oppdatert på favorittklubben sin gjennom medlemsbladet *The Cards* og hjemmesiden Viking Cards.

## Eksterne lenker
* Viking Cards
4. serierunde i Bundesliga 2020/21

**4. runde i [[Bundesliga 2020–2021]]** startet lørdag 17. oktober 2020, hoveddelen av kampene ble spilt lørdag 17. oktober mens runden ble avsluttet med  &ndash;  søndag 18. oktober.










## Kampfakta
**Lørdag 17. oktober**







**Søndag 18. oktober**



## Referanser
Esagila

**Esagila** (sumerisk for «hus-som-løfter-hodet») var Marduks tempel (Bel-Marduk-tempelet), sør for Etemenanki som vi kaller Babelstårnet, et 92 meter høyt tempeltårn. Ifølge myten forsvarte Marduk de andre gudene mot Tiamat, drepte henne, bygget Esagila som universets sentrum, og skapte menneskene.

Tempelet ble ferdigstilt av Ashurbanipal. Det ble senere ødelagt av Xerxes under beleiringen av Babylon i år 482 f.Kr. Da Alexander den store inntok Babylon, satte han seg fore å restaurere Esagila til dets opprinnelige form, men fant ut at det ville ta 10&nbsp;000 mann to måneder bare å fjerne jorden over ruinene. Antiochos Soter hevdet å ha restaurert tempelet, slik at tempeltjenesten pågikk på 200-tallet f.Kr.

Ifølge Herodot stjal kong Xerxes en statue fra Esagila under plyndringen av byen. Babylon ble utgravd i årene 1899–1917, men få verdigjenstander er funnet i Esagila som ble utplyndret alt i oldtiden.

## Referanser


## Eksterne lenker
*The Ancient Middle Eastern Capital City — Reflection and Navel of the World by Stefan Maul ("Die altorientalische Hauptstadt — Abbild und Nabel der Welt," in *Die Orientalische Stadt: Kontinuität. Wandel. Bruch.* 1 Internationales Kolloquium der Deutschen Orient-Gesellschaft. 9.-10. Mai 1996 in Halle/Saale, Saarbrücker Druckerei und Verlag (1997), p.&nbsp;109-124.
Cristina Monet-Palaci

**Cristina Monet-Palaci** (født 17. januar 1956 på Manhattan i New York City i USA, død 31. mars 2020 i New York City) var en amerikansk sanger. Hun var  bedre kjent som **Cristina** som hun kalte seg under hele sin sangerkarriere, og etter at hun giftet seg het hun **Cristina Monet Zilkha**.

Han er kjent for sine no wave-innspillinger for plateselskapet Ze Records tidlig i 1980-årene i New York City. Hennes to studioalbum ble lansert på nytt i 2004. Blant de mer fremgangsrike singler av Cristina er «Disco Clone», «Is That All There Is?», «Drive My Car» og «Things Fall Apart».

Den 31. mars 2020 døde hun av covid-19, i en alder av 64 år.

## Referanser


## Eksterne lenker
* 
* 
*
Markus Eriksson

**Markus** eller **Marcus Eriksson** er navnet til flere personer:

*Marcus Eriksson (ishockeyspiller)  (f. 1976) - svensk ishockeyspiller
*Markus Eriksson (tennisspiller) (f. 1989) - svensk tennisspiller
*Marcus Ericsson (f. 1990) - svensk racerfører
Rødgoral

* se inndeling!

**Rødgoral** (*Nemorhaedus baileyi*) er en art i slekten goraler (*Nemorhaedus*) som inngår i tribuset sauer og geiter (Caprini) i kvegfamilien (Bovidae). Arten består som to underarter og er utbredt i deler av Kina, India og Myanmar. Rødgoral har status som sårbar.

## Taksonomi
Ny forskning hevder at burmarødgoral (*N. b. cranbrooki*) er en selvstendig art og søsterarten til rødgoral. Disse danner ifølge Li *et al.* (2020), sammen med burmagoral (*N. evansi*), én av to primære klader innenfor goralene. Fordi denne inndelingen er ny og fortsatt savner universell konsensus, følger vi her inndelingen til Mori, Nerva & Lovari (2019), med kun tre arter og burmararødgoral som én av to underarter av rødgoral.

## Biologi
Arten har lite kjønnspreg, men bukkene bærer noe lengre og kraftigere horn. Geitene blir imidlertid ørlite større enn bukkene.

Rødgoral blir typisk  lang og har en skulderhøyde på . Halen utgjør . Horna måler . Vekten utgjør . Lendeparti er karakteristisk buet. Pelsen sterkt rødlig brun til nærmest reverød og dekket med lange raggete dekkhår. Fra hodet nedover nakken og langs ryggraden til halen løper det er tynn, mørk stripe. Ekstremitetene har samme pelsfarge som kroppen, men buken og hodet er noe blekere. Den korte halen har sorte hår ytterst. Horna er sorte og buer svakt bakover.

Det er uklart hva som skiller de to underartene, annet enn utbredelsen. Tibetrarødgoralen er utbredt i hovedsak utbredt i Tibet, mens burmararødgoralen er utbredt i Assam og det øvre Myanmar.

## Inndeling
Inndelingen under følger *Bovids of the World: antelopes, gazelles, cattle, goats, sheep, and relatives* av Castelló (2016), med justeringer av gruppene serovgeiter (*Capricornis*) og goraler (*Naemorhedus*) i henhold til Mori, Nerva & Lovari (2019).

* Artiodactyla, klovdyr
** Bovidae, kvegfamilien
*** Antilopinae, (antiloper, gaseller og deres nærmeste slektninger)
**** Caprini, sauer og geiter
***** *[[goraler|Nemorhaedus]]*, goraler
****** *[[brungoral|N. goral]]*, brungoral
****** *[[rødgoral|N. baileyi]]*, rødgoral
******* *N. b. baileyi* (nominatformen), tibetrødgoral
******* *N. b. cranbrooki*, burmarødgoral (kan være en selvstendig art)
****** *[[langhalegoral|N. caudatus]]*, langhalegoral

## Referanser




## Eksterne lenker
*
Arkitekturåret 1764

**Arkitekturåret 1764** er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1764.

## Fødsler


Fil:Benjamin_latrobe_by_peale.jpg|Benjamin Henry Latrobe(1764–1820)


## Referanser


## Eksterne lenker
*
Speaker i Yukons lovgivende forsamling

**Speaker i Yukons lovgivende forsamling** () er lederen for dette canadiske territoriets parlament. Embetet ble innstiftet i 1974.

## Valg
Enhver ny lovgivende forsamling skal – under sitt første møte – velge ett av sine medlemmer som speaker.

## Upartiskhet
Speakeren, som vanligvis er medlem av et regjeringsparti, må være upartisk. Hen må tjene hele forsamlingen og behandle alle representantene likt. Speakeren deltar aldri i debatter og deltar sjelden i *Committee of the Whole*. Hen voterer kun ved stemmelikhet.

## Funksjoner
Speakeren sørger for at forhandlingene følger etablerte regler og praksis. Det innbefatter å se til at representantforslag, som skal debatteres, blir lagt fram for forsamlingen på en korrekt måte, å bestemme rekkefølgen til hvilke medlemmer som skal få ordet samt å avgjøre ordensspørsmål og spørsmål om privilegier. Speakeren sørger for at alle medlemmer får en rimelig mulighet til å delta i forhandlingene.

Speakeren balanserer mellom to grunnleggende prinsipper når hen håndhever reglene: Å tillate at flertallet utøver sin virksomhet på en ordnet måte og å beskytte mindretallets rett til å bli hørt. Speakeren favoriserer ingen side på bekostning av den andre.

Hen er leder for *Members' Services Board* (*MSB*), en komité som fører tilsyn med alle administrative anliggender som berører forsamlingen og dens medlemmer.

## Liste

##### Speaker of the Yukon Territorial Council

##### Speaker of the Yukon Legislative Assembly

## Referanser
DANGERFACE

**DANGERFACE** er et norsk punk-hardcore band fra Stavanger startet i 2015. 

Stilmessig spiller bandet en krysning mellom ulike sjangre, hovedsakelig punk og hardcore med elementer fra scandirock og metal. 

## Historie
DANGERFACE ble dannet i 2015 av Michael «Mike» Myklebust, Jan Eirik Forland og Steinar Fattnes. Etterhvert fikk de med seg Thomas Nilsen og Bendik «Benni» Tønnesen. De spilte sin første konsert i 2016 under Tunghørt festivalen.

Bandet spilte flere konserter rundt om i Norge før de i februar 2019 slapp debutalbumet *Get Loud!* som ble sluppet på Big Day Records.

I 2018, etter at bandet hadde vært i studio for å spille inn debutalbumet valgte Bendik Tønnesen å forlate bandet. Christian Levik Monsen kom da inn som ny bassist.

I 2020 sluttet også gitarist Thomas Nilsen, og dermed gikk Mikael Christensen Moe inn som ny bassist, mens Christian Levik Monsen tok over som gitarist.

I oktober 2020 slapp bandet singelen «Lights Out!».

28. april 2023 slapp DANGERFACE sitt andre album, *Be Damned!* på Fysisk Format. Denne plata består av 10 låter, hvorav tre ble sluppet før plata som singler.

## Medlemmer

;Nåværende medlemmer
* Michael Myklebust – vokal 
* Jan Eirik Forland – gitar 
* Andreas Grepstad – bassgitar 
* Espen Håvarstein – gitar 
* Andreas Kjelstrup – trommer 

;Tidligere medlemmer
* Thomas Nilsen – gitar 
* Bendik Tønnesen – bassgitar 
* Mikael Christensen Moe – gitar 
* Steinar Fattnes – trommer 
* Christian Levik Monsen – bassgitar, gitar 

;Tidslinje

## Diskografi
### Studioalbum

### Singler

### Musikkvideoer

## Referanser


## Eksterne lenker
* 
* 
*